EkBass/fiwiki-20250220-pages-articles huggingface dataset:
Arkadi Vjattšanin

Arkadi Arkadjevitš Vjattšanin (, s. 4. huhtikuuta 1984 Vorkuta, Neuvostoliitto) on venäläinen uimari, joka kilpailee pääasiassa selkäuinnissa. Vjattšanin sai ensimmäisen aikuisten sarjan henkilökohtaisen arvokisamitalinsa Barcelonan pitkän radan MM-kilpailuissa 2003, jossa hän saavutti Aaron Peirsolin jälkeen hopeaa 100 metrin selkäuinnista. Toistaiseksi ainoat arvokisavoittonsa hän on saavuttanut EM-tasolta. Budapestin pitkän radan EM- kisoissa 2006 hän voitti kultaa 100 ja 200 metrin selkäuintimatkoilta sekä sekauintiviestistä. Hän voitti samat selkäuintimatkat myös saman vuoden Helsingin lyhyen radan EM-kisoissa. Kaksi vuotta myöhemmin Eindhovenin pitkällä radalla hän oli 4 × 100 metrin sekauintiviestijoukkueen mukana voittamassa kultaa. Istanbulin lyhyen radan EM-kisoissa 2009 hän voitti 100 metrin selkäuinnin. Yhteensä hän on saavuttanut 21 aikuisten arvokisamitalia. Vjattšanin voitti kaksi olympiapronssia Pekingissä 2008. Ensin hän sijoittui kolmanneksi 100 metrin selkäuinnissa ja sitten saman tyylin 200 metrin matkalla. Pidempää matkaa Vjattšanin johti vielä 50 metriä ennen maalia, mutta Ryan Lochte ja Aaron Peirsol ohittivat hänet. Lopulta Lochte voitti olympiakultaa maailmanennätysajalla. == Saavutuksia == Lähde: Swimrankings * Junioreiden EM-kilpailut 2001: 2. 4 × 100 m sekauintiviesti, 3. 200 m selkäuinti, 3. 4 × 100 m vapaauintiviesti (ui vain alkuerissä) * Junioreiden EM-kilpailut 2002: 1. 50 m selkäuinti, 1. 200 m selkäuinti, 2. 100 m selkäuinti, 2. 4 × 100 m sekauintiviesti * Uinnin pitkän radan Euroopan- mestaruuskilpailut 2002: 1. 4 × 100 m sekauintiviesti (ui vain alkuerissä) * Uinnin maailmanmestaruuskilpailut 2003: 2. 100 m selkäuinti, 2. 4 × 100 m sekauintiviesti, 6. 200 m selkäuinti * Kesäolympialaiset 2004: 4. 4 × 100 m sekauintiviesti * Uinnin lyhyen radan maailmanmestaruuskilpailut 2004: 3. 200 m selkäuinti, 3. 4 × 100 m sekauintiviesti * Uinnin maailmanmestaruuskilpailut 2005: 2. 4 × 100 m sekauintiviesti, 5. 100 m selkäuinti, 7. 200 m selkäuinti * Uinnin lyhyen radan Euroopan-mestaruuskilpailut 2005: 2. 50 m selkäuinti, 2. 100 m selkäuinti, 2. 200 m selkäuinti * Uinnin pitkän radan Euroopan- mestaruuskilpailut 2006: 1. 100 m selkäuinti, 1. 200 m selkäuinti, 1. 4 × 100 metrin sekauintiviesti * Uinnin lyhyen radan Euroopan-mestaruuskilpailut 2006: 1. 100 m selkäuinti, 1. 200 m selkäuinti * Uinnin maailmanmestaruuskilpailut 2007: 3. 4 × 100 metrin sekauintiviesti, 4. 100 m selkäuinti, 4. 200 m selkäuinti * Uinnin pitkän radan Euroopan-mestaruuskilpailut 2008: 1. 4 × 100 metrin sekauintiviesti, 2. 200 m selkäuinti, 3. 100 m selkäuinti * Kesäolympialaiset 2008: 3. 100 m selkäuinti, 3. 200 m selkäuinti, 4. 4 × 100 metrin sekauintiviesti *Uinnin maailmanmestaruuskilpailut 2009: 4. 200 m selkäuinti, 6. 100 m selkäuinti * Uinnin lyhyen radan Euroopan- mestaruuskilpailut 2009: 1. 100 m selkäuinti == Lähteet == Luokka:Venäläiset uimarit Luokka:Venäläiset olympiamitalistit Luokka:Vuonna 1984 syntyneet Luokka:Elävät henkilöt
Oiva Luhtala

Oiva Armas Luhtala () oli suomalainen näyttelijä, ohjaaja ja teatterinjohtaja. Luhtalan tunnetuin rooli on Ryhmy ja Romppainen -elokuvien vääpeli Kalle Ryhmy. Hänen aisaparinaan, vänrikki Ville Romppaisena oli Reino Valkama. Elokuvia tehtiin yhteensä kolme vuosina 1941, 1943 ja 1952. Luhtala sai ainoan Jussi-palkintonsa sivuosasuorituksesta elokuvassa Herra ja ylhäisyys (1944), jossa hän näytteli sotilaspalvelija Tlacaa. == Ura == Luhtala esiintyi 25 vuoden aikana yhteensä lähes neljässäkymmenessä elokuvassa, joista ensimmäinen oli Koskenlaskijan morsian vuonna 1937. Lisäksi hän teki pieniä sivurooleja muun muassa aatedraamassa Aktivistit (1939) ja sotilasfarssissa Kersantilleko Emma nauroi? (1940). Luhtalan filmiroolit olivat sotilaiden lisäksi muun muassa talonmiehiä, tukkilaisia ja konnia. Hänen viimeinen elokuvaroolinsa oli Vihtori Vainolainen elokuvassa ”Ei se mitään!” sanoi Eemeli (1962). Luhtala työskenteli kiinnitettynä näyttelijänä Helsingin Kansanteatterissa 1937–1941 sekä Tampereen Työväen Teatterissa 1944–1950. Hänen taiteellisesti huomattavimpia roolejaan näyttämöllä olivat Loppiaisaaton Narri, Göran Persson näytelmässä Erik IV sekä Hamletin Kuningas. Vuodesta 1950 alkaen hän johti kuuden vuoden ajan Lappeenrannan kaupunginteatteria. Vuosina 1961–1965 hän toimi Kemin kaupunginteatterin johtajana. Luhtalan merkittäviä ohjaustöitä olivat Niskavuoren Heta, Toreadorin valssi, Naimapuuhat, Arkkienkelit eivät vedä höplästä ja Täällä Pohjantähden alla. 1960-luvulla Luhtala oli mukana televisiosarjassa Seitsemän veljestä, jossa hän näytteli Timoa. Oiva ja Pirkko Luhtalan poika on teatteriohjaaja ja -johtaja Seppo Luhtala. == Valikoitu filmografia == Elokuvat Elokuvat Elokuvat Vuosi Elokuva Rooli 1937 Koskenlaskijan morsian Peura-Joopi 1938 Jääkärin morsian jääkäri 1939 Aktivistit Olavi, aktivisti 1939 Punahousut korpraali Kaartinen 1940 Kersantilleko Emma nauroi? rintatautinen reserviläinen 1941 Ryhmy ja Romppainen vääpeli Kalle Ryhmy 1942 Neljä naista Eemel Karlsson 1943 Jees ja just vääpeli Kalle Ryhmy 1944 Kuollut mies vihastuu Lukki 1944 Herra ja ylhäisyys Tlaca, sotilaspalvelija 1946 ”Minä elän” Albert Stenvall, ”Alpertti” 1952 "Jees, olympialaiset", sanoi Ryhmy Kalle Ryhmy 1958 Niskavuoren naiset opettaja Vainio 1960 Kankkulan kaivolla Juuso Möhlänen 1960 Oho, sanoi Eemeli tukkilainen 1961 Kaasua, komisario Palmu! talonmies 1962 ”Ei se mitään!” sanoi Eemeli Vihtori Vainolainen == Lähteet == == Aiheesta muualla == * Luokka:Suomalaiset näyttelijät Luokka:Suomalaiset teatterinjohtajat Luokka:Jussi-palkinnon saajat Luokka:Vuonna 1911 syntyneet Luokka:Vuonna 1977 kuolleet
Eugène Charles Catalan

Eugène Charles Catalan (30. toukokuuta 1814 – 14. helmikuuta 1894)Eugène Charles Catalan oli belgialainen matemaatikko. ==Elämä== Catalan syntyi perheeseen Belgian Bruggessa. Hän oli perheen ainoa lapsi. Eugènen isä Joseph Catalan oli ammatiltaan jalokivikauppias. Eugène matkusti 11-vuotiaana Pariisiin ja opiskeli matematiikkaa École Polytechniquessa. ==Työ== Catalan on tullut kuuluisaksi Catalanin luvuista, Catalanin otaksumasta ja Catalanin kappaleista. Catalan työskenteli tiiviisti ketjumurtolukujen, deskriptiivisen geometrian, lukuteorian ja kombinatoriikan kanssa. Catalanin vakio on nimetty hänen mukaansa. == Lähteet == Luokka:Belgialaiset matemaatikot Luokka:Vuonna 1814 syntyneet Luokka:Vuonna 1894 kuolleet
Fleischmann

Fleischmann on saksalainen pienoisrautateitä ja ura-autoratoja valmistava yritys, joka on toiminut vuodesta 1887 asti. Fleischmann valmistaa kaksikiskovirroitusjärjestelmiin sopivia pienoisvetureita, -vaunuja sekä kiskoja, jotka toimivat tasavirralla. Fleischmann valmistaa pääasiassa saksalaisen sekä muun keskieurooppalaisen rautatiekaluston pienoismalleja. Aluksi yritys valmisti pronssivalufiguureja. Sittemmin ohjelmaan tulivat myös erilaiset lelut; mm. magneetti- ja vieterilelut, pienoismallityyppiset laivat ja lentokoneet. Saksan juutalaisvainojen alettua ostettiin Dollco (Doll & Co) -niminen yritys. Sen mukana ohjelmaan tulivat pienoishöyrykoneet ja pienoisrautatiet mittakaavassa O, raideleveys 32 mm. Sodan aikana yritys valmisti erilaisia tarvekaluja, kuten mm. keittiötarvikkeita ja hevosvaljaiden osia. Rauhan palattua ja toiminnan jälleen käynnistyttyä, ohjelmaan palasivat höyrykoneet ja pienoisrautatiet. 1952 alkoi yritys valmistaa myös H0-mittakaavan (1:87, raideleveys 16,5 mm) pienoisrautateitä. O-mittakaava jäi pois ohjelmasta 1950-luvulla. 1960-luvun lopulla mukaan tulivat autoradat ja vuonna 1969 N-mittakaavan (1:160, raideleveys 9 mm) pienoisrautatiet. Nykyään Fleischmann ja itävaltalainen ROCO kuuluvat Modelleisenbahn Holding GmbH -konserniin. Molemmat yritykset ovat tunnettuja suuresta mallitarkkuudestaan ja pikkutarkasta yksityiskohtien ja tekstien mallinnuksesta. Tiedosto:Fleischmann 1.jpg| Tiedosto:76~F891903N cropped.jpg|T 10 Tiedosto:Fleischmann-BR24-b.jpg|BR 24 Tiedosto:EA04wiki.jpg| Tiedosto:Fleischmann LINT.jpg|Alstom Coradia LINT == Aiheesta muualla == * Virallinen sivusto Luokka:Saksalaiset pienoismallivalmistajat Luokka:Pienoisrautatiet
Kaksikiskojärjestelmä

Kaksikiskojärjestelmä on nykyisin yleisin pienoisrautatien vetureiden virroitusjärjestelmä. Järjestelmässä virransyöttö virtalähteen ja veturin välillä tapahtuu syöttämällä kiskoihin joko vaihto- tai tasavirtaa. Veturi saa virran kiskoista pyöriensä kautta. Koska kaluston pyöräkerrat ovat metallia, niiden pyörät on eristetty toisistaan oikosulun estämiseksi. Kolmikiskojärjestelmän kokometallisilla pyöräkerroilla varustetut vaunut ja veturit aiheuttavat oikosulun, jos ne laitetaan jännitteisille kaksikiskojärjestelmän kiskoille. Kaksikiskojärjestelmän mukaista pienoisrautatietä valmistaa muiden muassa Roco, Piko ja Fleischmann. Luokka:Pienoisrautatiet
Tatjana Andrianova

Tatjana Nikolajevna Andrianova (, s. 10. joulukuuta 1979) on venäläinen kilpauransa päättänyt keskimatkojen juoksija. Andrianova voitti vuonna 2004 Venäjän mestaruuden 800 metrin juoksussa sekä sisä- että ulkoradoilla. Hän sijoittui samana vuonna Budapestin sisäratojen MM-kisoissa viidenneksi. Ateenan olympialaisissa hän oli myös viides ajalla 1.56,88. Kauden lopussa hän juoksi IAAF:n yleisurheilufinaalissa seitsemänneksi. Seuraavana vuonna Andrianova voitti pronssia Helsingin MM-kisoissa ja sijoittui IAAF:n yleisurheilufinaalissa kahdeksanneksi. Pekingin olympialaisissa 2008 hän oli kahdeksas ajalla 2.02,63 ja Barcelonan EM-kisoissa 2010 hän karsiutui alkuerissä. Andrianovan Helsingin MM-kilpailuissa 2005 antama dopingnäyte tutkittiin uudelleen vuonna 2015 ja siitä löydettiin merkkejä stanozololin käytöstä. Hän sai Venäjän yleisurheiluliitolta kahden vuoden kilpailukiellon ja hänen tuloksiaan hylättiin aikaväliltä 9.8.2005–8.8.2007List of athletes currently serving a period of ineligibility as a result of an anti-doping rule violation under IAAF rules. IAAF. 4.12.2015. Viitattu 5.12.2015. . Näin hän olisi menettänyt pronssimitalinsa Helsingin MM-kilpailuista. Andrianova valitti kilpailukiellostaan urheilun kansainväliseen vetoomustuomioistuimeen (CAS), joka kumosi kilpailukiellon. Cassin mukaan Andrianovan dopingnäyte oli uudelleentestattu liian myöhään sillä vuosina 2005–2014 voimassa olleet kansainvälisen yleisurheiluliiton IAAF:n dopingsäädökset sallivat uudelleentestauksen kahdeksan vuoden ajan näytteen otosta. Myöhemmin Andrianova sai kahden vuoden kilpailukiellon biologisen dopingpassin perusteella ajalle 22.2.2016–21.2.2018 ja hänen tuloksensa aikaväliltä 26.7.2010–25.7.2012 hylättiin.Sanctions for anti-doping rule violations in athletics as of 29 January 2018 IAAF Newsletter 189 (pdf). Viitattu 24.5.2019 ==Henkilökohtaiset ennätykset== * 800 metrin juoksu: 1.56,00 (2008) * 1 500 metrin juoksu: 4.12,02 (2005) ==Lähteet== * ===Viitteet=== ==Aiheesta muualla== * Andrianovan profiili rusathletics.comissa Luokka:Venäläiset keskimatkojen juoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut venäläiset Luokka:Vuonna 1979 syntyneet Luokka:Elävät henkilöt
Faisal al-Fayiz

Faisal al-Fayiz () (s. 1952) toimi Jordanian pääministerinä 25. lokakuuta 2003 - 7\. huhtikuuta 2005 välisenä aikana. Hän on toiminut aiemmin Jordanian puolustusministerinä. Al-Fayiz kuuluu myös kuningas Abdullah II:sen lähipiiriin. Hän on opiskellut College De La Sallessa, Ammanissa, Jordaniassa (1970). Sen jälkeen hän lähti Walesiin, Cardiffin yliopistoon, jossa hän suoritti tutkinnon politiikan historiasta 1978. Vuonna 1981 hän suoritti tutkinnon kansainvälisistä suhteista Bostonin yliopistossa, Yhdysvalloissa. Luokka:Jordanian pääministerit Luokka:Vuonna 1952 syntyneet Luokka:Elävät henkilöt
Kääpiökauriit

KääpiökauriitKääpiökauriit - Tragulidae laji.fi Suomen Lajitietokeskus (Tragulidae) on sorkkaeläinten lahkoon kuuluva nisäkäsheimo, johon luetaan kahdeksan lajia. Heimon lajit ovat alkeellisia märehtijöitä ja lisäksi pienimpiä sorkkaeläimiä. Kaikkien märehtijöiden tapaan niidenkin vatsa on neliosainen: siinä on pötsi, verkkomaha, satakerta (kahdella lajilla erittäin pieni) sekä juoksutusmaha. Muista märehtijöistä poiketen kääpiökauriilla on suuret yläleuan kulmahampaat, jotka uroksilla pilkottavat torahammasmaisesti. Yläleuan etuhampaat puuttuvat. Kääpiökauriit ovat pieniä eläimiä, niiden pituus on 40–80 cm ja säkäkorkeus noin 20 cm. Niillä ei ole sarvia. Afrikankääpiökauris (kääpiövesikauris) esiintyy Länsi- ja Keski-Afrikassa, muut seitsemän lajia Kaakkois-Aasiassa ja Intiassa. Kaikki elävät trooppisissa metsissä, joissa ne ovat liikkeellä öisin ja syövät erilaisia kasveja. == Lähteet == *
Springerville

Springerville on kunta (town) Apachen piirikunnassa, Arizonassa, Yhdysvalloissa. Vuonna 2009 Springervillessä asui 2 005 henkilöä.http://factfinder.census.gov/servlet/SAFFPopulation?_event=Search&geo;_id=16000US0457450&_geoContext=01000US%7C04000US04%7C16000US0457450&_street=&_county=Springerville&_cityTown=Springerville&_state=04000US04&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=160&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry= == Väestö == Vuoden väestönlaskennan aikaan Springervillessä asui 1 972 henkilöä ja siellä oli 753 taloutta ja 499 perhettä. Väestötiheys oli 65,9as./km². Springervillessä oli 896 asuntoa, joiden keskimääräinen tiheys oli 30,0 asuntoa/km². Asukkaista 79,46% on valkoisia, 0,20% afroamerikkalaisia, 6,54% intiaaneja, 0,41% aasialaisia, 0,10% Tyynenmeren saarilta kotoisin olevia, 10,24% muita ja 3,04% monirotuisia. Hispaanoja oli 25,20% väestöstä. Springervillessä oli 753 kotitaloutta joista 34,3% asui alle 18-vuotiaita lapsia, 50,6% asui yhdessä asuva aviopari ja 33,7% oli perheettömiä. 14,7% oli yksin asuvia yli 65-vuotiaita. Talouksien keskimääräinen koko oli 2,55 henkilöä, ja perheiden keskimääräinen koko oli 3,18 henkilöä. Sataa naista kohden Springervillessä oli 95,7 miestä. Jokaista sataa yli 18-vuotiasta naista kohden, Springerville oli 91,8 yli 18-vuotiasta miestä. Mediaanipalkka taloutta kohden oli 30 769 Yhdysvaltain dollaria, ja mediaanipalkka perhettä kohden oli 36 331 Yhdysvaltain dollaria. Miesten mediaanipalkka oli 32 313 Yhdysvaltain dollaria, ja naisten 19 519 Yhdysvaltain dollaria. Noin 14,7% perheistä ja 21,0% väestöstä eli köyhyysrajan alapuolella, heistä 25,4% oli alle 18-vuotiaita ja 21,6% yli 65-vuotiaita. === Ikäjakauma === Eagarissa asuvien ikäjakauma prosentteina vuonna 2000: *0-18: 29,2% *18-24: 7,6% *25-44: 25,% *45-64: 23,4% *65- : 14,6% Väestön mediaani-ikä oli 37 vuotta. == Lähteet == == Aiheesta muualla == Luokka:Arizonan kunnat
Kursori

Kursori voi tarkoittaa ainakin seuraavia: * kursori, käyttöliittymässä kohdistin eli liikkuva merkki, joka osoittaa tekstin syöttökohdan * kursori, tietokantaohjelmoinnissa iteraattori * kursori, yliopiston vahtimestarin virkanimike.
Osoitin

Osoitin voi tarkoittaa seuraavia asioita: * osoitin eli viisari, mittalaitteessa tai kellossa oleva neula tai kärki, joka osoittaa mittaustulosta tai kellonaikaa * osoitin, graafisen käyttöliittymän liikuteltava symboli, jolla voidaan osoittaa haluttua kohtaa * osoitin, ohjelmointikielen muuttujatyyppi * osoitin eli kaksiulotteinen vektori tai kompleksiluku, joka määritellään usein Eulerin kaavan avulla.
Laure Manaudou

Laure Manaudou (s. 9. lokakuuta 1986 Villeurbannessa) on ranskalainen uimari, joka on urallaan voittanut muun muassa olympiakultaa ja kolme maailmanmestaruutta. == Ura == Manaudou voitti kultaa naisten 400 metrin vapaauinnissa vuoden 2004 kesäolympialaisissa. Hän oli ensimmäinen ranskalainen nainen joka voitti kultaa uinnissa ja ensimmäinen ranskalainen, joka voitti kultaa uinnissa miehistä tai naisista, sitten Jean Boiteaux'n vuoden 1952 olympialaisten kultamitalin. Hän voitti myös hopeaa naisten 800 m vapaauinnissa, samoissa olympialaisissa. Hän vei kotiinsa vielä yhden pronssimitalin, naisten 100 metrin selkäuinnista. Hän oli vasta toinen ranskalaisnainen, joka sai 3 henkilökohtaista mitalia samoista kesä- tai talviolympialaisista. Ensimmäinen tällainen nainen oli Micheline Ostermeyer vuoden 1948 kesäolympialaisista. Hän voitti 3 kultamitalia lyhyen radan Euroopan-mestaruuskisoista 2004. Lajeina tällä kertaa 100 metriä selkäuintia, 400 metriä vapaauintia sekä 4 × 100 metrin viesti. 24\. kesäkuuta 2005, uinnin pitkän radan MM-kilpailuissa Montrealissa Manaudou voitti 400 metrin vapaauinnin. Hän melkein rikkoi maailmanennätyksen, mutta jäi siitä loppujen lopuksi hieman. Kuitenkaan ennätys ei enää säilynyt pitkään Janet Evansin hallussa, vaan Manaudou rikkoi sen 12. toukokuuta 2006, Ranskan mestaruuskilpailuissa ajalla 4.03,03, joka siis oli edellistä maailmanennätystä noin 0,7 sekuntia parempi. 6\. elokuuta 2006, viimeisenä päivänä Budapestin pitkän radan Euroopan-mestaruuskilpailuissa, hän rikkoi oman maailmanennätyksensä 400 metrin vapaauinnissa ajalla 4.02,13, joten ennätys parani lähes sekunnin. Hän voitti samalla kyseisen lajin. Hän voitti myös 800 metrin vapaauinnin, Euroopan-ennätysajalla, 200 metrin sekauinnin sekä 100 metrin sekauinnin. Vielä lisäksi hän voitti pronssia 200m vapaauinnissa, 4 × 200 metrin vapaauintiviestissä sekä 4 × 100 metrin sekauintiviestissä. Neljällä voitolla hän rikkoi henkilökohtaisten voittojen määrässä samoissa Euroopan-mestaruuskilpailuissa, ottaen ennätyksen haltuunsa Ute Gewenigeriltä ja Krisztina Egerszegiltä. Manaudou lopetti uransa vuonna 2009. Huhtikuussa 2010 hän synnytti lapsen. Lapsen isä on uimari Frederick Bousquet. Lokakuussa 2010 Manaudou ilmoitti palaavansa kilpa-altaille. Lontoon olympialaisissa hän karsiutui alkuerissä jatkosta 100 ja 200 metrin selkäuinnissa. Lisäksi hän ui Ranskan joukkueessa 4×100 metrin sekauintiviestin alkuerissä.Laure Manaudou Sports Reference LLC. Viitattu 7.3.2013. Manaudoun äiti, Olga Schippers on alkuperältään alankomaalainen, joka ennen pelasi sulkapalloa omassa maassaan. ==Lähteet== Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1986 syntyneet Luokka:Elävät henkilöt
Nidhöggr

Nidhöggr, Nidhögg tai Nidhoggr oli skandinaavisen mytologian mukaan valtava lohikäärme, joka kuljetti kuolleet kynsissään Naströndiin, pettureiden tuonpuoleiseen, ja söi heidän ruumiitaan. Nidhöggr voidaan suomentaa ”Ruumiinrepijäksi”. Nidhöggr asui alamaailman Hvergelmir-kaivossa, jossa se jyrsi ja kalvoi madon lailla Yggdrasilia, skandinaavien maailmanpuuta.Tynni 1982, s. 13 ja 27. == Lähteet == * Eddan jumalrunot. Suomentanut Aale Tynni. WSOY, 1982. ISBN 951-0-11503-7. === Viitteet === Luokka:Skandinaavinen mytologia Luokka:Lohikäärmeet
Kohdistin

Kohdistin eli kursori ( tai caret tai insertion point) on tietoteknisen laitteen käyttöliittymän osa, joka osoittaa, mihin kohtaan syötettävä uusi teksti asettuu. Tyypillisesti kohdistin näyttää pystyviivalta, alaviivalta tai nelikulmiolta, joka vilkkuu viimeksi kirjoitetun merkin perässä ja siten auttaa käyttäjää katseen kohdistamisessa. Sanalla kursori voidaan epätäsmällisesti tarkoittaa myös hiiriosoitinta, joka on erityisesti graafisen käyttöliittymän osa. Kohdistinkin on eräänlainen osoitin, mutta se on käsitteellisesti erotettava hiiriosoittimesta, sillä graafisissa käyttöliittymissä voi olla sekä kohdistin että hiiriosoitin samanaikaisesti (sen sijaan komentoliittymissä on pelkästään kohdistin eikä lainkaan hiiriosoitinta). Sekaannusten välttämiseksi kohdistinta voidaankin kutsua erityisesti tekstikursoriksi tai tekstiosoittimeksi. Tekstinmuokkaimissa ja tekstinkäsittelyohjelmissa kohdistimen osoittama paikka vastaa kirjoituskoneen kohtaa, jossa kirjasin-iskuri osuu paperiin. Tietokoneella kirjoitettaessa tekstin syöttökohta siirtyy ja kohdistin sen mukana, mistä johtuu nimi kursori ( ’juoksija’). Palautusnäppäintä painettaessa kohdistin hyppää seuraavan rivin tai kappaleen alkuun. Käyttäjä voi myös vaihtaa syöttökohtaa siirtämällä kohdistinta näppäimistön ohjausnuolilla tai osoittamalla uuden syöttökohdan erityisellä osoitinlaitteella, kuten hiirellä. == Lähteet == Luokka:Käyttöliittymät
Yö Casablancassa

Yö Casablancassa (A Night in Casablanca) on Marxin veljesten vuonna 1946 julkaisema elokuva. Elokuvan ohjasi Archie Mayo ja käsikirjoitti Joseph Fields ja Roland Kibbee. Pääosissa näyttelivät veljekset Groucho Marx, Chico Marx, ja Harpo Marx. == Roolit == == Aiheesta muualla == * Luokka:Vuoden 1946 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat
Mestis-kausi 2005–2006

Kausi 2005–2006 oli Mestiksen 6. kausi. Sarja pelattiin 11 joukkueen sarjana, koska KalPa nostettiin edellisen kauden päätteeksi SM-liigaan. Suomen alle 20-vuotiaiden maajoukkue pelasi yhden ottelun jokaista seuraa vastaan. ==Runkosarja== Kahdeksan parasta pudotuspeleihin, kaksi heikointa Mestiskarsintaan. ===Runkosarjan pistepörssi=== Pelaaja Joukkue Ottelut Maalit Syötöt Pisteet Tero Forsell TuTo 45 20 41 61 Mikko Liukkonen KooKoo 44 21 37 58 Markku Vuorisalo TuTo 37 24 22 46 Petri Lehtonen Jukurit 43 17 27 44 Janne Jokila FPS 44 24 18 42 ==Pudotuspelit== {{Turnauspuu8 |13.3.–18.3.2006|Jukurit|3|Jokipojat|1 |13.3.–18.3.2006|Hokki|3|KooKoo|1 |13.3.–18.3.2006|TuTo|3|K-Vantaa|0 |13.3.–20.3.2006|Sport|3|Salamat|2 |22.3.–29.3.2006|Jukurit|3|Hokki|2 |22.3.–25.3.2006|Sport|3|TuTo|0 |31.3.–5.4.2006|Jukurit|3|Sport|1 |1.4.2006|TuTo|4|Hokki|3 }} ===Pudotuspelien pistepörssi=== Pelaaja Joukkue Ottelut Maalit Syötöt Pisteet Vesa Myllyaho Sport 12 5 5 10 Mika Niemi Jukurit 11 4 6 10 Pete Suonpää Sport 10 4 6 10 Patrik Westerback Sport 10 2 7 9 Samuli Piiroinen Jukurit 13 2 7 9 ==Mestiskarsinta== Mestiksen karsintasarjaan osallistui Mestiksen joukkueista Kokkolan Hermes, sekä Suomi-sarjan kolme parasta. Järvenpään Haukat luopui sarjapaikastaan ilman karsintoja. Joukkueiden kesken pelattiin kaksinkertainen sarja. HeKi, SaPKo ja KooVee nousivat Mestikseen. Hermes putosi Suomi-sarjaan. Haukkojen edustusjoukkue lakkautettiin eikä se osallistunut seuraavana kautena Suomi-sarjaan. ==Lähteet== * * * Jääkiekkokirja 2006–2007 Luokka:Mestis-kaudet Mestis
Signe Relander

Signe Maria Relander (o.s. Österman, 19. elokuuta 1886 Helsinki – 31. toukokuuta 1962 Helsinki) oli Suomen tasavallan presidentin Lauri Kristian Relanderin puoliso. Rouva Relander oli kuuluisa kauneudestaan ja tyylikkyydestään. Hänet tunnettiin aikanaan myös nuorimpana presidentin puolisona ennen Jenni Haukiota. Signe Relanderin sanotaan auttaneen miehensä vaalivoittoa, sillä suomenruotsalainen vaimo sai RKP:n valitsijamiehet äänestämään Maalaisliiton Relanderia presidentiksi ”Int’ röstade vi på Lauri Kristian utan fru Relander”, letkautti Georg Schauman vaalien jälkeen. – tosin vastaehdokkaan Risto Rytin Gerda-vaimokin oli suomenruotsalainen. Signe Relander katsoi tasavallan presidentin puolison roolin ainoastaan edustukselliseksi, eikä koskaan ottanut julkisesti kantaa poliittisiin kysymyksiin. Lihakauppiaan tytär Signe Österman nai 1906 agronomi Lauri Kristian Relanderin, jonka oli tavannut viisi vuotta aiemmin. Pari sai kaksi lasta, Maja-Lisan (1907–1990) ja Ragnarin (1910–1970). == Lähteet == == Kirjallisuutta == * * Vasara, Erkki: Raskailta tuntuivat askeleet: Lauri Kristian Relanderin elämäkerta. WSOY. Helsinki 2013. == Aiheesta muualla == * Luokka:Lauri Kristian Relander Luokka:Suomen presidenttien puolisot Luokka:Vuonna 1886 syntyneet Luokka:Vuonna 1962 kuolleet
China Southern Airlines

China Southern Airlines () (, , ) on kiinalainen lentoyhtiö, jonka kotipaikka on Kantonissa Guangdongin maakunnassa. Yhtiö lentää sekä maan sisäisiä, alueellisia että kansainvälisiä lentoja. Se on Kiinan suurin lentoyhtiö laivaston koolla ja matkustajien määrällä mitattuna. ==Laivasto== China Southern Airlinesin laivasto Konetyyppi Lukumäärä Tilauksia Matkustajapaikkoja Huomautuksia F C W Y Yhteensä Airbus A319-100 40 — — 8 23 84 115 Airbus A320-200 80 39 24 120 152 4 operoi Chongqing Airlines Airbus A321-200 57 — 12 143 179 Airbus A330-200 9 1 4 24 47 142 217 6 — 49 184 257 Airbus A330-300 8 6 4 48 208 284 Airbus A380-800 5 0 8 70 — 428 506 Boeing 737–300 24 — — — — 145 145 Korvataan A320 ja 737NG Boeing 737–700 35 21 — 8 24 88 120 17 wingleteillä — 119 143 Boeing 737–800 59 20 8 132 164 39 wingleteillä Boeing 757–200 14 — — 8 23 160 191 Korvataan moderneilla A320 sarjalaisilla tai 737NG ja A330 Boeing 777–200 4 — — 18 40 316 374 Boeing 777-200ER 6 24 53 207 284 Boeing 777-300ER — 10 TBA Toimitetaan 2013–16"CChina Southern to acquire 10 777-300ERs." FlightGlobal.com. Retrieved 28 February 2012. Boeing 787–8 — 10 4 24 — 200 228http://mercury.csair.com/en/travel_guide/on- broad_service/seat_map/Cabin_Configuration/target14.html Toimituksen piti alkaa syyskuussa 2012http://www.wcarn.com/cache/news/20/20900.html, mutta näin ei tapahtunut Comac C919 — 20 TBA Embraer ERJ-145 6 — — — — 50 50 Embraer E-190LR 12 8 — 6 — 92 98 Yhteensä 368 136 == Lähteet == ==Aiheesta muualla== *Virallinen sivusto Luokka:Kiinalaiset lentoyhtiöt Luokka:Kiinalaiset valtionyhtiöt *[F]: First *[C]: Business *[W]: Premium Economy *[Y]: Economy
Normand Rochefort

Normand Rochefort (s. 28. tammikuuta 1961, Quebec City, Quebec) on entinen jääkiekkoilija. == Saavutuksia == * pelasi NHL:n tähdistöjoukkueessa Rendez- vous '87 -tapahtumassa Neuvostoliittoa vastaan Luokka:Kanadalaiset jääkiekkoilijat Luokka:Quebec Nordiquesin varaamat pelaajat Luokka:Vuonna 1961 syntyneet Luokka:Elävät henkilöt
Askim

Askim on entinen kunta ja nykyinen Indre Østfoldin hallinnollinen keskus Norjassa Vikenin fylkessä noin 50 kilometriä Oslosta etelään. Askimin läpi virtaa Norjan pisin joki Glomma. Nimi Askim on yhdistelmä sanoista saarni () ja koti (). == Historia == Askim kehittyi 1900-luvulla maanviljelysalueesta teollisuuspaikkakunnaksi, jossa on kaivostoimintaa, voimalaitoksia Glomma- joessa, sekä kumi- ja lasiteollisuutta. Askimin taajama otti käyttöön kaupunkinimityksen vuonna 1996. Askim on tunnettu siitä, että siellä käytiin Langnes skansen -niminen taistelu 9. elokuuta 1814. Langnesin vallituksen taistelu oli osa Ruotsin ja Norjan välillä käytyä sotaa. Sodan seurauksena Norja ja Ruotsi muodostivat personaaliunionin vuosiksi 1814–1905, ja mailla oli yhteinen kuningas.http://kongehuset.no/artikkel.html?tid=29307&sek;=26976&sek;=26976http://ostfold.kulturnett.no/2013/05/slaget- ved-langnes-skanse/ == Askim tänään == Askim on alueensa palvelutoiminnan ja kaupan keskus. Kaupungissa on muun muassa kylpylä, kulttuuritalo, lukio, kirjasto, elokuvateatteri, rautatieasema ja museo. Eurooppatie E18 vie kaupungin läpi. Tammikuussa 2013 tehdyn väestönlaskennan mukaan Askimin kunnassa oli 15 315 asukasta. Askim on Vantaan ystävyyskaupunki. == Media == Paikallislehti Smaalenenes Avis ilmestyy kolmesti viikossa. == Kuvia == Askim kirke.jpg|Askimin kirkko Vamma kraftstasjon 1.JPG|Vamman voimalaitos Langnes Skanse 1.jpg|Langnes skansen == Lähteet == ==Aiheesta muualla== * http://www.askim.kommune.no *
Ellen Svinhufvud

Ellen Svinhufvud (o.s. Timgren, 23. joulukuuta 1869 Turku – 24. elokuuta 1953 Luumäki) oli presidentti Pehr Evind Svinhufvudin puoliso. He menivät naimisiin 1889, ja heille syntyi kuusi lasta. Vuonna 1914 rouva Svinhufvud seurasi miestään Siperiaan karkotusmatkalle ja kävi siellä sen jälkeen kolme kertaa. Vuoden 1918 kapinan puhjettua Ellen Svinhufvud pakeni kapinallisten valtaamasta Helsingistä ja matkusti Luumäelle luotettujen ihmisten avustamana. Svinhufvudien kotitalo oli vuodesta 1908 lähtien Luumäellä Kotkaniemi, joka avattiin museoksi vuonna 2000. Ellen Svinhufvud piti Kotkaniemessä täysihoitolaa miehensä karkotuksen aikana. Ellen Svinhufvud asui Kotkaniemessä kuolemaansa eli vuoteen 1953. Alun perin kaupunkilainen Ellen Svinhufvud kehitti ja piti Kotkaniemen tilalla huomattavan laajaa puutarhaa ja kasvimaata sekä kasvatti eläimiä, joista kanat ja lampaat tunnetaan parhaiten. Svinhufvudit puhuivat keskenään ruotsia, mutta lapset opetettiin suomenkielisiksi. Svinhufvudien lapsia olivat Pehr Yngve 1890–1991, Ilmo Gretel (myöh. Sommar) 1892–1969, Aino Mary (myöh. Alfthan) 1893–1980, Eino Gustaf 1896–1938, Arne Bertel 1904–1942 ja Veikko Eivind 1908–1969. Kahvikutsuillaan Helsingissä rouva tarjosi Konditoria Stellan valmistamaa mantelipohjista ja kahvinmakuisesta kreemistä valmistettua kakkua, joka tunnetaan 1930-luvulta lähtien nimellä Ellen Svinhufvudin kakku.Ellen Svinhufvud -kakku. ==Lähteet== * * *Maritta Pohls: Ellen Svinhufvud - Suomalainen säätyläisnainen maalta, 2011. ===Viitteet=== ==Aiheesta muualla== * * Yle Elävä arkisto: Kotkaniemessä vaalitaan presidentti Svinhufvudin perintöä Luokka:Suomen presidenttien puolisot Luokka:Suomen pääministerien puolisot Luokka:P. E. Svinhufvud Luokka:Vuonna 1869 syntyneet Luokka:Vuonna 1953 kuolleet
Frankfurt (Oder)

Frankfurt (Oder) (esiintyy myös muodoissa Frankfurt an der Oder, Frankfurt/Oder tai lyhyemmin Frankfurt) on kaupunki Brandenburgin osavaltiossa Saksassa noin 85 kilometriä Berliinistä itään. Kaupunki sijaitsee Puolan rajalla, ja toisen maailmansodan myötä Frankfurt menetti Oderjoen itäpuolella sijaitsevat esikaupunkinsa (Dammvorstadt) Puolalle, jossa näistä muodostettiin Słubicen kaupunki. Asukkaita Frankfurtissa oli 58 193 vuoden 2016 lopussa. ==Muuta== Kaupungin merkittävin jalkapallojoukkue on FC Viktoria Frankfurt. ==Ystävyyskaupungit== * Gorzów Wielkopolski (Puola), 1975 * Heilbronn (Baden- Württemberg, Saksa), 1988 * Kadima (Israel), 1997 * Nîmes (Ranska), 1976 * Słubice (Puola), 1975 * Vantaa (Suomi), 1987 * Vitebsk (Valko-Venäjä), 1991 * Yuma, Arizona (Yhdysvallat), 1997 ==Lähteet== ==Aiheesta muualla== * Kaupungin verkkosivut Luokka:Brandenburgin kunnat Luokka:Saksan kaupungit
Tuulieroosio

Tuulieroosio eli eolinen eroosio on tuulen aiheuttamaa maaston rapautumista. Tuulen lennättämä hiekka voi muokata kallioita (esimerkiksi Egyptin sienikalliot). Nopein tuulieroosion muoto on hiekka-aavikoiden tai hiekkarantojen dyynien jatkuva muodonmuutos. Tuulieroosiota esiintyy eniten alueilla, joilla on vähän tai ei yhtään kasvillisuutta, varsinkin kuivilla seuduilla. Tuuli kuluttaa kuljettamalla (lössimaa), hiomalla (sienikalliot), lajittelemalla sekä kasaamalla (dyynit) ainesta. Web archive 2012 Tuulieroosio on tehokkainta sellaisilla alueilla, missä kasvipeite ei suojaa maanpintaa, esimerkiksi aavikoilla, kylmillä kasvittomilla alueilla, rannoilla sekä paikoilla, joista ihmisen toiminnan takia kasvipeite on hävinnyt. Saharan autiomaa on pääosin niin sanottua puhallettua kivikenttää. Tuulen aiheuttama kulutus on voimakkainta aavikoilla, missä kuljetettavana on paljon hiekkaa sekä muuta kuivaa maa-ainesta. Tuulieroosion vaikutuksia mitataan käyttäen apuna muun muassa ilmakuvia ja kenttätutkimusta, sekä kasvipeitteen muutoksia voidaan seurata myös käyttämällä aikaisempia tietoja, ilma- ja satelliittikuvia. == Katso myös == * Eroosio * Deflaatio (geologia) == Lähteet == Luokka:Eroosio Luokka:Eoliset muodostumat
Georgie Henley

Georgina "Georgie" Helen Henley (s. 9. heinäkuuta 1995 Ilkley, Yorkshire, Englanti) on lapsinäyttelijä, joka teki elokuvadebyyttinsä vuonna 2005 Lucy Pevensien roolissa Narnian tarinat: Velho ja leijona -elokuvassa. Hänellä on kaksi vanhempaa sisarta: Rachael Henley ja Laura Henley. Hänen vanhempansa ovat Helen ja Mike Henley. Ennen Narnia-aikaa hän kävi muiden lasten tavoin paikallista koulua kotipaikkakunnallaan. Vapaalla hän harrastaa teatteria teatteriryhmässä. Hän päätyi koekuvauksiin, kun hänen teatteriryhmänsä ohjaaja kuuli, että erääseen elokuvaan etsittiin lapsinäyttelijöitä. Hän otti yhteyttä elokuvan roolittajaan. Hänen sinnikkään taivuttelunsa ansiosta roolittaja saapui Ilkleyn kylään kuvaamaan lapsia. Georgie Henley pyydettiin jatkokuvauksiin, ja pian hän oli koneessa matkalla Uuteen-Seelantiin elokuvaa kuvaamaan. ==Palkinnot ja ehdokkuudet== Vuonna 2005 * Phoenix Film Critics Society Awardsissa hänet palkittiin parhaana nuorena naisnäyttelijänä pääroolissa. Vuonna 2006 *Broadcast Film Critics Association Awardsissa hän oli ehdolla parhaaksi nuoreksi naisnäyttelijäksi. *Chicago Film Critics Association Awards nimesi hänet ehdolle lupaavaksi esiintyjäksi. *Online Film Critics Society Awards -ehdokas parhaaksi läpimurron tehneeksi näyttelijäksi * Englantilaisessa Empire Awardsissa hän oli ehdokas parhaaksi uudeksi näyttelijäksi *Young Artist Awardsissa hän voitti parhaan alle kymmenvuotiaan näyttelijättären palkinnon. ==Filmografia== * Narnian tarinat: Velho ja leijona (The Chronicles of Narnia: The Lion, the Witch and the Wardrobe) (2005) Rooli: Lucy Pevensie * Kotiopettajattaren romaani (Jane Eyre) (2006, televisiominisarja) Rooli: Nuori Jane Eyre * Narnian tarinat: Prinssi Kaspian (The Chronicles of Narnia: Prince Caspian) (2008) Rooli: Lucy Pevensie * Narnian tarinat: Kaspianin matka maailman ääriin (The Chronicles of Narnia: The Voyage of the Dawn Treader) (2010) (esituotannossa) Rooli: Lucy Pevensie ==Lähteet== * Internet Movie DataBasen esittely * Helsingin Sanomies Nyt- liitteen artikkeli Luokka:Englantilaiset lapsinäyttelijät Luokka:Vuonna 1995 syntyneet Luokka:Elävät henkilöt
Kinešma

Kinešma () on kaupunki Venäjällä. Kinešma sijaitsee Ivanovon alueella, noin 400 kilometriä Moskovasta koilliseen, Volga-joen varrella. Vuoden 2010 väestönlaskennassa Kinešman asukasluku oli 88 164. Kinešma on Vantaan ystävyyskaupunki. Kuva:Volga bulvar kineshma.JPG|Volgan rantanäkymä. Kuva:Kineshma3.JPG|Kaupungin keskustaa. Kuva:Ансамбль торговой площади г.Кинешма.jpg| Keskustaa. Kuva:Мост через Волгу.JPG|Silta Volgan yli. ==Lähteet== ==Aiheesta muualla== Kinesma
Gudermannin funktio

Gudermannin funktio eli hyperbolinen amplitudi on erikoisfunktio, joka yhdistää trigonometriset funktiot hyperbolisiin funktioihin ilman kompleksilukujen käyttöä. Gudermannin funktion käänteisfunktio kuvaa leveyspiirin kuvautumista kartan y-akselille yleisesti käytetyssä Mercatorin karttaprojektiossa. Funktio on nimetty saksalaisen matemaatikon Cristoph Gudermannin (1798–1852) mukaan . Gudermannin funktio, gd, määritellään :\operatorname{gd}(x) = \int_0^x \frac{dt}{\cosh t} = 2 \arctan(e^x) - \frac{\pi}{2}. Gudermannin funktion käänteisfunktio on vastaavasti :\operatorname{arcgd}(x) = \int_0^x \frac{dt}{\cos t}= \frac{1}{2}\ln \left(\frac{1+\sin x}{1- \sin x}\right) == Ominaisuuksia == Gudermannin funktio on pariton, sillä :\operatorname{gd}(-x) = -\operatorname{gd}(x)\, Sillä on myös kaksi asymptoottia :\lim_{x\rightarrow \infty} \operatorname{gd}(x) = \frac{\pi}{2} :\lim_{x\rightarrow -\infty} \operatorname{gd}(x) = -\frac{\pi}{2} Yhteys trigonometristen ja hyperbolisten funktioiden välillä :\sinh(x) = \tan(\operatorname{gd}(x))\, :\cosh(x) = \sec(\operatorname{gd}(x))\, :\tanh(x) = \sin(\operatorname{gd}(x))\, :\operatorname{sech}(x) = \cos(\operatorname{gd}(x))\, :\operatorname{csch}(x) = \cot(\operatorname{gd}(x))\, :\coth(x) = \csc(\operatorname{gd}(x))\, ja lisäksi :\tanh\left(\frac{x}{2}\right) = \tan\left(\frac{\operatorname{gd}(x)}{2}\right) Eksponenttifunktioon Gudermannin funktiolla on yhteys :e^x = \frac{1 + \sin(\operatorname{gd}(x))}{\cos(\operatorname{gd}(x))} Funktion ja sen käänteisfunktion derivaatat ovat :\frac{d}{dx}\operatorname{gd}(x) = \operatorname{sech} x :\frac{d}{dx}\operatorname{arcgd}(x) = \sec x Gudermannin funktio yleistyy suoraan kompleksilukuargumenteille. Puhtaasti imaginääriselle argumentille on voimassa :\operatorname{gd}(ix) = i\operatorname{arcgd}(x)\, == Lähteet == == Aiheesta muualla == *Gudermannin funktio Mathworldissa Luokka:Trigonometria Luokka:Erikoisfunktiot
Matte Yehuda

Matte Yehuda () on piirikunta Jerusalemin lähellä Israelissa. Asukkaita Matte Yehudassa oli vuonna 2016 noin 55 100. Matte Yehuda on ollut Vantaan ystävyyskunta vuodesta 1967. Matte Yehuda alueella sijaitsevat kaupungit vaihtelevat suuresti perusolemukseltaan. Siellä on sekaisin uskonnollisia ja maallisia juutalaisyhteisöjä, kaksi arabiyhteisöä, ja ainoa kaupunki Israelin, Neve Shalom, jossa on asukkaina arabeja ja juutalaisia. Matte Yehuda alue on suosituimpia matkailukohteita Israelissa. Siellä vierailee vuosittain miljoonia turisteja Israelista ja ulkomailta alueen kansallispuistoissa, metsissä ja raamatullisissa kohteissa. Alueen ilmasto on suotuisa viinin viljelylle ja siellä on kolmekymmentä tunnetuinta Israelilaista viinitilaa. Alueella järjestetään vuosittain muun muassa maalaisruoka-, olut- ja viinifestivaalit. == Lähteet == == Aiheesta muualla == Luokka:Israelin maantiede
Salgótarján

Salgótarján [] on kaupunki Unkarissa. Salgótarján sijaitsee Pohjois-Unkarissa, Nógrádin läänissä, lähellä Slovakian rajaa. Asukkaita Salgótarjánissa on 38 207 (vuonna 2009) ja kaupungin pinta-ala on 100,84 neliökilometriä. Salgótarján on Vantaan ystävyyskaupunki. == Lähteet == == Aiheesta muualla == * Kaupungin kotisivut Luokka:Unkarin kaupungit Luokka:Nógrád
Vanity Fair (lehti)

Vanity Fair, aiemmin Dress and Vanity Fair, on yhdysvaltalainen aikakauslehti, jonka aiheisiin kuuluvat kulttuuri, muoti ja politiikka. Lehteä julkaisee Condé Nast Publications. Sekä lehden artikkelit että kansikuvat ovat aika ajoin herättäneet julkista keskustelua. Lehti sai alkunsa vuonna 1913 nimellä Dress and Vanity Fair. Seuraavana vuonna lehti alkoi ilmestyä nykyisellä nimellään. Samannimisiä lehtiä oli tosin ollut aiemminkin, tunnetuimpana brittiläinen Vanity Fair vuosilta 1868−1914. Lehti menestyi hyvin aina 1930-luvun lamaan saakka. Tuolloin se yhdistettiin saman julkaisijan Vogueen. Lähes 50 vuoden tauon jälkeen Vanity Fairia alettiin julkaista uudestaan vuonna 1983.David Firend, Vanity Fair: The One-Click History, Vanity Fair September 2004 Vanity Fair laajeni 1991 Yhdysvaltojen ulkopuolelle. Tuolloin aloittaneen Britannian Vanity Fairin lisäksi lehdestä julkaistaan paikallista versiosta esimerkiksi Italiassa (2003−) ja Espanjassa (2008−). == Lähteet == ==Aiheesta muualla== * Vanity Fairin verkkosivut Luokka:Yhdysvaltalaiset aikakauslehdet
Seyðisfjörður

Seyðisfjörður on entinen kunta Islannissa. Se sijaitsee Islannin itärannikolla, noin 25 kilometriä Egilsstaðirista. Seyðisfjörðurin asukasmäärä oli vuoden 2018 alussa 676. Se on Vantaan ystävyyskaupunki. Vuonna 2020 kunta yhdistettiin kolmen muun kunnan kanssa Múlaþingin kunnaksi. ==Liikenne== Färsaarelaisen Smyril Line -varustamon autolautta M/S Norröna liikennöi Seyðisfjörðurin ja Tanskan välillä. ==Muuta== Seyðisfjörður on saanut julkisuutta Loukussa-televisiosarjan tapahtumapaikkana. == Lähteet == Luokka:Islannin kaupungit
Vanity Fair

Vanity Fair voi tarkoittaa ainakin seuraavia asioita: __NOTOC__ ==Kirja== * Turhuuden turuilla (engl. Vanity Fair), William Makepeace Thackerayn romaani ==Lehdet== * Vanity Fair (1859–1863), yhdysvaltalainen lehti * Vanity Fair (1868–1914), brittiläinen aikakauslehti * Vanity Fair (1902–1904), yhdysvaltalainen lehti * Vanity Fair (1913–1936), yhdysvaltalainen lehti * Vanity Fair (1983–), yhdysvaltalainen aikakauslehti ==Musiikki== * ”Vanity Fair”, Brightboy-yhtyeen singlejulkaisu ==Elokuvat== * Vanity Fair, Chester M. Franklinin elokuva vuodelta 1932 * Turhuuden turuilla (engl. Vanity Fair), Mira Nairin ohjaama elokuva vuodelta 2004 ==Katso myös== * Vanity Fare
Helsingin yliopiston oikeuslääketieteen laitos

Oikeuslääketieteen laitos on yksi Helsingin yliopiston lääketieteellisen tiedekunnan laitoksista. Laitoksessa tehdään oikeuslääketieteen alaan kuuluvaa tutkimusta ja koulutusta. Palvelutoimintana tehdään oikeuslääketieteellisiä ruumiinavauksia, kemiallisia määrityksiä ja DNA-analyyseja. Luokka:Helsingin yliopisto
Kotkan ruusu (albumi)

Kotkan ruusu on Pauli Räsäsen vuonna 2000 20 suosikkia -sarjassa julkaistu albumi. == Kappaleet == Kaikki kappaleet sovittanut Kaarlo Valkama, ellei toisin mainittu. # # # # # # # # # # # # # # # # # # # # Kappaleilla 8–16 soittaa Humppa-Veikot. == Tuotanto == * 1–16 – Scandia * 17–20 – Finnlevy == Lähteet == * CD-levy Fazer 8573-84041-2 (Warner Music Finland Oy, 2000) Luokka:Vuoden 2000 kokoelma-albumit Luokka:Suomalaiset iskelmäalbumit
Breda 30

Fucile Mitragliatore Breda modello 30 on Società Italiana Ernesto Bredan Breda modello 1924 -pikakivääristä edelleen kehitetty, vuonna 1930 Italian maavoimien palveluskäyttöön ottama pikakivääri. Se oli käytössä Italian Abessinian sotaretkellä ja toisessa maailmansodassa Pohjois- ja Itä-Afrikassa. Breda 30:tä pidetään yleisesti epäonnistuneena aseena. Sen kiinteä, 20 patruunan patruunakammoilla ladattava lipassyöttö oli epäonnistunut ratkaisu, sen tulinopeus oli alhainen ja rekyylitoimisen mekanismin vaatiman patruunoiden öljyvoitelun keräämä lika ja pöly teki siitä hyvin häiriöalttiin. Aseen ongelmat korostuivat varsinkin Pohjois-Afrikan rintamalla. Vuonna 1938 Italian armeija vaihtoi 7,35 × 51 mm patruunaan ja pieni määrä Bredoja muunnettiin uudelle patruunalle, mutta Breda modello 1938 -nimen saanutta mallia ei otettu palveluskäyttöön. == Lähteet == *McNab Chris: Suuri Asekirja. Helsinki: Gummerus 2008. ISBN 978-951-20-6890-6 ===Viitteet=== Luokka:Società Italiana Ernesto Breda Luokka:Pikakiväärit
Saksan demokraattisen tasavallan markka

Saksan demokraattisen tasavallan markka () oli Saksan demokraattisen tasavallan eli DDR:n rahayksikkö. Se otettiin käyttöön Neuvostoliiton Saksan miehitysvyöhykkeellä vuonna 1948. Vuoteen 1964 se tunnettiin nimellä Deutsche Mark, Saksan markka, vuoteen 1967 Mark der Deutschen Notenbank ja siitä eteenpäin Mark der DDR. Arkikielessä se tunnettiin vain markkana ja lännessä nimellä Ostmark (”itämarkka”). Markka jakaantui sataan penniin (Pfennig). Sen valuuttakoodi oli DDM. Saksan demokraattisen tasavallan markka oli ei- vaihdettava valuutta. Sen vieminen ulos maasta oli kiellettyä, eikä sen takia ollut olemassa virallista vaihtokurssia. 1. heinäkuuta 1990, noin kolme kuukautta ennen Saksan jälleenyhdistymistä, perustettiin valuuttaliitto Saksan liittotasavallan kanssa, ja Saksan markasta tuli DDR:n rahayksikkö sen loppukuukausien ajaksi. Monet kolikoista oli valmistettu alumiinista. == Aiheesta muualla == * Seteleitä Saksan demokraattisessa tasavallassa Luokka:Euroopan rahayksiköt Luokka:Historialliset rahayksiköt markka Luokka:Saksan taloushistoria
William Makepeace Thackeray

William Makepeace Thackeray (1811 Kalkutta, Intia – 1863 Lontoo, Britannia) oli brittiläinen kirjailija ja satiirikko. Hän on viktoriaanisen romaanin keskeisimpiä edustajia. Thackerayn merkittävin romaani on Turhuuden turuilla (1847–1848). ==Elämäkerta== Thackeray syntyi vuonna 1811 Intiassa, missä hänen isänsä oli englantilainen virkamies. Hän sai yliopistollisen koulutuksen Englannissa. Opintojensa jälkeen hän asui ensin Saksassa ja sen jälkeen muutaman vuoden Pariisissa, missä hän työskenteli lehtimiehenä ja piirtäjänä. Thackerayn esikoisromaani The Luck of Barry Lyndon (1844) on veijariromaanin perinteitä noudattava historiallinen kertomus miehestä ja hänen seikkailuistaan naismaailmassa. Teos perustuu löyhästi tosielämän angloirlantilaisen Andrew Robinson Stoneyn (1747–1810) elämänvaiheisiin.Andrew Robinson Stoney Academic Dictionaries and Encyclopedias Thackeray kirjoitti samoihin aikoihin myös satiirisia luonnekuvia pilalehti Punchin sivuille. Ne ilmestyivät myöhemmin yhtenäisenä teoksena Contributions To 'Punch'. Thackerayn merkittävin romaani on Turhuuden turuilla (1847–1848). Se on laaja kuvaus englantilaisesta yhteiskunnasta, lähinnä ylemmästä keskiluokasta muutamia vuosikymmeniä aiemmalta ajalta. Tämän romaanin jälkeen Thackeray julkaisi vielä muutaman muun romaanin sekä esseitä ennen kuin kuoli äkillisesti vuonna 1863. Esseitään hän julkaisi perustamansa aikakauslehden sivuilla. == Suomennetut teokset== * *Henry Esmondin tarina hänen itsensä kertomana (alkuteos: The History of Henry Esmond. Esq., 1852.) Suomentanut Martta Räsänen. Porvoo: WSOY, 1923. *Samuel Titmarsh eli tarina isosta Hoggartyn timantista (alkuteos: The History of Samuel Titmarsh and the Great Hoggarty Diamond, 1841). Suomentanut Heikki Impivaara. Helsinki: Kansa, 1907. == Sovituksia == Stanley Kubrickin ohjaama elokuva Barry Lyndon (1975) pohjautuu Thackerayn romaaniin The Luck of Barry Lyndon (1844). Myös Thackerayn Turhuuden turuilla -romaanin pohjalta on tehty useita sovituksia, mainittavimpina Mira Nairin ohjaama vuoden 2004 elokuvasovitus, jossa pääosassa näyttelee Reese Witherspoon. ==Lähteet== == Aiheesta muualla == * Project Gutenbergiltä ja Vapaasti ladattavia William Makepeace Thackerayn e-kirjoja Projekti Lönnrotilta. Luokka:Brittiläiset kirjailijat Luokka:Vuonna 1811 syntyneet Luokka:Vuonna 1863 kuolleet
Burning Heart Records

Burning Heart Records on tunnettu Örebrossa Ruotsissa vuonna 1993 perustettu riippumaton levy-yhtiö. Burning Heart tekee tiivistä yhteistyötä kalifornialaisen Epitaph Recordsin kanssa, jolla on oikeudet markkinoida Burning Heartin levyjä Pohjois-Amerikassa. Levy-yhtiö avasi toimipisteen Saksassa Berliinissä vuoden 2003 lopulla. Burning Heart julkaisee eurooppalaisia ja etenkin ruotsalaisia yhtyeitä maailmanlaajuisesti. Sen julkaisemia ja sen kautta kuuluisuuteen nousseita yhtyeitä ovat mm. The Hives, Turbonegro, The (International) Noise Conspiracy, Millencolin, No Fun At All ja Refused. Levy-yhtiö julkaisee garage- ja punk-yhtyeiden levyjä, mutta on laajentanut valikoimiaan myös grindcoren ja kokeellisen hardcoren kautta poppiin ja skahan. Se on julkaissut myös rap-artistien tuotoksia. ==Burning Heartin julkaisemia yhtyeitä== * 59 Times The Pain * Asta Kask * The Accidents * Between Us * Bodyjar * Bombshell Rocks * boysetsfire * Breach * Chickenpox * Division of Laura Lee * Donots * Flogging Molly * Give Up The Ghost * Hell Is for Heroes * The Hives * The (International) Noise Conspiracy * Liberator * Looptroop * The Lost Patrol * Midtown * Millencolin * Moneybrother * Monster * Nasum * Nine * No Fun At All * Promoe * Raised Fist * Randy * Refused * Samiam * Satanic Surfers * Turbonegro * Voice of a Generation * The Weakerthans * Within Reach ==Aiheesta muualla== * Virallinen kotisivu Luokka:Ruotsalaiset levy-yhtiöt
Ulla-Maija Forsberg

Ulla-Maija Forsberg (o.s. Kulonen; s. 2. elokuuta 1960 Helsinki) on Helsingin yliopiston suomalais-ugrilaisen kielentutkimuksen eli fennougristiikan professori. Hänen erikoisalaansa on sanojen alkuperän tutkimus. Forsberg on toiminut Helsingin yliopiston professorina vuodesta 1998 lähtien. Vuosina 2010–2013 hän työskenteli Helsingin yliopiston vararehtorina. Vuosina 2007–2009 hän toimi humanistisen tiedekunnan dekaanina ja vuosina 2001–2006 suomalais-ugrilaisten kielten laitoksen johtajana. Vuosina 2016–2021 hän toimi Kotimaisten kielten keskuksen johtajana. Forsberg on kansainvälisesti merkittävimpiä obinugrilaisten kielten tutkijoita. Hän on tutkinut suomen ja suomalais-ugrilaisten kielten sanaston etymologiaa ja muun muassa unkarin kielen historiaa. Hän on muun muassa päätoimittanut suomen etymologisen sanakirjan Suomen sanojen alkuperä (1992–2000) ja laatinut Stadin slangin etymologisen sanakirjan (2021). Forsberg on myös hoitanut useita merkittäviä tieteellisiä luottamustoimia. Hän on ollut esimerkiksi Suomalais-Ugrilaisen Seuran johtokunnan jäsen vuodesta 1991 lähtien ja Tieteellisten seurain valtuuskunnan hallituksen puheenjohtaja vuodesta 2018 lähtien. Forsberg sai valtion tiedonjulkistamispalkinnon vuonna 2006 yhdessä Irja Seurujärvi-Karin ja Risto Pulkkisen kanssa toimittamastaan kirjasta The Saami – A Cultural Encyclopedia (2005), joka oli ensimmäinen englanninkielinen yleistajuinen yleisteos saamelaisista. Forsberg valittiin Suomalaisen Tiedeakatemian jäseneksi vuonna 2001. == Julkaisuja == * Forsberg, Ulla-Maija: Stadin slangin etymologinen sanakirja. Gaudeamus, 2021. ISBN 952-345-102-2 (sisältyy myös verkkojulkaisuun Suomen etymologinen sanakirja). * * Kulonen, Ulla-Maija; Seurujärvi-Kari, Irja & Pulkkinen, Risto (toim.): Saami – A Cultural Encyclopaedia. Suomalaisen Kirjallisuuden Seura, 2005. * * * * * * * == Lähteet == ==Kirjallisuutta== * == Aiheesta muualla == * * * Luokka:Helsingin yliopiston professorit Luokka:Suomalaiset kielitieteilijät Luokka:Fennougristit Luokka:Suomalaiset sanakirjantekijät Luokka:Helsingin yliopiston dekaanit Luokka:Suomalaiset professorit Luokka:Saamelaiskielten tutkijat Luokka:Vuonna 1960 syntyneet Luokka:Elävät henkilöt
Moninisärotta

Moninisärotta eli afrikanniittyrotta (Mastomys natalensis, aiemmin Praomys natalensis) on Saharan eteläpuolisessa Afrikassa laajalle levinnyt jyrsijälaji. Sitä pidetään Suomessakin lemmikkieläimenä, ja lemmikkiharrastajat käyttävät siitä nimitystä "natalhiiri".Hiiret.fi: Perustietoa natalhiiristä Luettu 20.3.2011 Lajin ja sen lähisukulaisten luokittelusta on kiistelty pitkään. Aiemmin esimerkiksi pidettiin afrikanniittyrottaa (Praomys fumatus/Myomys fumatus) ja moninisärottaa (Praomys natalensis) erillisinä lajeina. Moninisärotan elinympäristöön kuuluvat trooppiset ja subtrooppiset kuivat ja kosteat metsät, kuivat ja kosteat savannit, subtrooppiset ja trooppiset kuivat ja kosteat pensaikot, viljelmät, laitumet, puutarhat ja kaupungit. Vuonna 1972 huomattiin, että moninisärotta on lassakuumeen luontainen isäntälaji. == Lähteet == == Aiheesta muualla == * ITIS: Mastomys natalensis * Multimammate Mice Tietoa lajista lemmikkieläimenä Luokka:Varsinaiset rotat ja hiiret Luokka:Lemmikkijyrsijät